วชิรวิชญ์ ชีวอารี

วชิรวิชญ์ ชีวอารี (เกิด 27 ธันวาคม พ.ศ. 2540) ชื่อเล่น ไบร์ท เป็นนักแสดง นักร้อง นายแบบ พิธีกรชาวไทย มีเชื้อสายไทย-จีน-อเมริกัน มีชื่อเสียงจากการรับบท "สารวัตร" ในซีรีส์ทางโทรทัศน์เรื่อง เพราะเราคู่กัน 2gether The Series และบท "ธาม" จากซีรีส์เรื่อง F4 Thailand: หัวใจรักสี่ดวงดาว
==วัยเด็กและการศึกษา==
วชิรวิชญ์ ชีวอารี ชื่อเดิม"กุลธร ชีวอารี" มีเชื้อสายอเมริกันจากคุณปู่ และเชื้อสายจีนจากคุณตา ส่วนคุณย่าและคุณยายเป็นคนไทย สำเร็จการศึกษาระดับชั้นประถมศึกษาจากโรงเรียนอนุบาลสุธีธร จังหวัดนครปฐม ระดับชั้นมัธยมศึกษาตอนต้นจากโรงเรียนสวนกุหลาบวิทยาลัย และระดับชั้นมัธยมศึกษาตอนปลายจากโรงเรียนเตรียมอุดมศึกษา เคยเข้าศึกษาในโครงการหลักสูตรวิศวกรรมศาสตร์ ภาคภาษาอังกฤษ (TEPE) คณะวิศวกรรมศาสตร์ มหาวิทยาลัยธรรมศาสตร์ และได้ย้ายไปศึกษาอยู่ที่มหาวิทยาลัยกรุงเทพ สาขา Marketing (หลักสูตรนานาชาติ) (Bangkok University International หรือ BUI)  วชิรวิชญ์สำเร็จการศึกษาจากมหาวิทยาลัยกรุงเทพในปี 2564 โดยมีกำหนดการเข้ารับปริญญาในเดือนธันวาคม 2565
==งานพิธีกร==
เมื่อปี 2556 ถึงปี 2558, วชิรวิชญ์เริ่มเข้าสู่วงการบันเทิงจากการเป็นพิธีกรรุ่นที่ 6 ในรายการ สตรอเบอรี่ครับเค้ก ทางช่อง 3.  หลังจากเซ็นสัญญากับ จีเอ็มเอ็มทีวี ปี พ.ศ. 2562 เขาได้เข้าเป็นหนึ่งในพิธีกรรายการ โตแล้ว ทางช่อง GMM25 ตั้งแต่ตอนที่ 135 เป็นต้นมาจนกระทั่งจบซีซั่น  ปี 2563 ปลายปี 2563 วชิรวิชญ์ กลับมาเป็นพิธีกรรายการ โตแล้ว ซีซั่น 2 ในชื่อ โตแล้วเป็นคนทุกที่
== วงการบันเทิง ==
ในปี 2556 วชิรวิชญ์ เริ่มมีผลงานการแสดงครั้งแรก พร้อมกับงาน สตรอเบอรี่ครับเค้ก ที่เปิดตัวด้วยละครสั้นของเหล่าพิธีกรในชุด The Beginning วชิรวิชญ์มาในเรื่องที่ 3 รักร้อยเมตร สร้างโดย ดวงมาลีมณีจันทร์ ร่วมกับ นาดาวบางกอก นำแสดงโดย วชิรวิชญ์ และ ธัญญาภรณ์ เลาหมนตรี จากนั้นเขาได้มีผลงานการแสดงหลากหลายทั้งในละครทีวี ภาพยนตร์ และมิวสิควิดีโอ ได้แก่ บันทึกกรรม ตอน ยอดมนุษย์ธรรมดา เฮฮาเมียนาวี และ Social Death Vote ทางช่อง 3 และ I Sea U ฉันรักทะเล…ที่มีเธอ ทางช่อง True4U จนกระทั่งในปีพ.ศ. 2561 วชิรวิชญ์ได้ออดิชั่นเข้าร่วมโครงการ GMM25 New Face 2018 และเป็น 1 ใน 8 คนที่ผ่านการคัดเลือกจากผู้สมัครมากว่าหมื่นคน ภายหลังจึงได้เซ็นสัญญาเข้าเป็นนักแสดงในสังกัดจีเอ็มเอ็มทีวี  เขาประเดิมงานแรกโดยการนักแสดงในซีรีส์ชุด Love Song Love Series ตอนเราและนาย  ปีพ.ศ. 2562 วชิรวิชญ์มีผลงานบทรองในละคร ก่อนอรุณจะรุ่ง และเริ่มเป็นที่สนใจจากการรับบทพระเอกวัยเด็กในเรื่อง รักฉุดใจนายฉุกเฉิน My Ambulance ทางช่อง ONE31
ในปี 2563 วชิรวิชญ์กลายเป็นนักแสดงมีชื่อเสียงจากการได้รับบท "สารวัตร" คู่กับ เมธวิน โอภาสเอี่ยมขจร ในซีรีส์ เพราะเราคู่กัน ที่ประสบความสำเร็จทำยอดวิวอันดับ 1 บน LINETV ในครึ่งปีแรก และยังประสบความสำเร็จในต่างประเทศด้วย  จากความสำเร็จของเพราะเราคู่กัน ทำให้เขาได้กลับมารับบท "สารวัตร" อีกครั้งในซีรีส์ เพราะเรา(ยัง)คู่กัน ออกอากาศวันที่ 14 สิงหาคม วชิรวิชญ์ ชีวอารี กลับมารับบท "สารวัตร" อีกครั้งในภาพยนตร์ เพราะเราคู่กัน The Movie โดยมีกำหนดเข้าฉายในวันที่ 22 เมษายน พ.ศ. 2564 แต่เนื่องจากสถานการณ์โควิด-19 ที่ระบาดในช่วงนั้น จึงต้องเลื่อนกำหนดฉายออกไป และเข้าฉายจริงเมื่อวันที่ 11 พฤศจิกายน 2564
ในปี 2564 วชิรวิชญ์ ได้รับบทนำคู่กับ ต้นตะวัน ตันติเวชกุล ในเรื่อง F4 Thailand: Boys Over Flowers หัวใจรักสี่ดวงดาว ผลงานรีเมคสร้างจากหนังสือการ์ตูนญี่ปุ่นชื่อดังเรื่อง Hana Yori Dango ที่ได้รับการถ่ายทอดเป็นซีรีส์ฮิตมาแล้วทั่วเอเชีย เวอร์ชันไทย โดยออกอากาศทุกวันเสาร์ เวลา 20:30 น ทางช่อง GMM25 และออกอากาศตอนแรกในวันที่ 18 ธันวาคม พ.ศ. 2564   โดยทาง GMMTV ได้จัดงาน “F4 Thailand: หัวใจรักสี่ดวงดาว Boys Over Flowers First Premiere" ให้แฟนๆ ผู้โชคดีเข้าร่วมชมซีรีส์ตอนแรกไปพร้อมกับทีมนักแสดงนำและผู้กำกับ ณ โรงภาพยนตร์ SF World Cinema เซ็นทรัลเวิลด์
ในปี 2565 วชิรวิชญ์ ได้รับบทนำคู่กับ ดาวิกา โฮร์เน่ ในเรื่อง คืนนับดาว ออกอากาศทางช่อง GMM25 และได้รับบทนำเป็น "โต้ง" หนุ่มนักดนตรี คู่กับ กัญญาวีร์ สองเมือง ในซีรีส์เรื่อง Good Old Days ร้านซื้อขายความทรงจำ ตอนที่ 4 Our Soundtrack (Episodes ที่ 7 และ 8) ฉายครั้งแรกผ่านช่องทางสตรีมมิง Disney+ Hotstar ก่อนจะนำมาออกอากาศอีกครั้งทางช่อง GMM25 ในภายหลัง
ในปี 2566 วชิรวิชญ์ จะมีโปรเจคท์ภาพยนตร์เรื่อง "The Interest ผ่อนรักนอกระบบ" คู่กับ ญาญ่า อุรัสยา เสปอร์บันด์ กำกับโดย วาสุเทพ เกตุเพ็ชร์ จาก ภาพดีทวีสุข โดยได้มีการเปิดตัวโปรเจคท์เป็นครั้งรกในงาน “GMMTV 2023: Diversely Yours” เมื่อ 22 พฤศจิกายน 2565 นับเป็นงานชิ้นสุดท้ายของเขาในฐานะศิลปินนักแสดงในสังกัดจีเอ็มเอ็มทีวี
== ธุรกิจส่วนตัว ==
วันที่ 29 พฤษภาคม พ.ศ. 2563 วชิรวิชญ์ได้เปิดตัวแบรนด์สินค้าของตนเอง ภายใต้ชื่อ "Astro Stuffs"
เพราะในเดือนสิงหาคม 2566 วชิรวิชญ์ได้ให้สัมภาษณ์ว่าหมดสัญญากับต้นสังกัดอย่างจีเอ็มเอ็มทีวีเป็นที่เรียบร้อยแล้วโดยเขาได้ให้เหตุผลว่าขอลุยทำบริษัทของตัวเอง มองอายุยังน้อย ยังมีไฟ นอกจากเป็นศิลปินก็อยากมีธุรกิจของตัวเองด้วย จากนั้นในกลางเดือนกันยายน 2566 เขาได้เปิดบริษัทบริหารจัดการศิลปินของตัวเองภายใต้ชื่อ "Cloud 9 Entertainment" ซึ่งจดทะเบียนเมื่อวันที่ 16 มิถุนายน 2566 ด้วยทุนจดทะเบียน 3 ล้านบาท
==งานเพลง==
วชิรวิชญ์มีความรักในเสียงดนตรีมาตั้งแต่เด็กเนื่องจากครอบครัวทำโรงเรียนสอนดนตรี เขาจึงสามารถเล่นเครื่องดนตรีได้ทั้ง กีต้าร์ เปียโน เบส และกลอง  หลังจากได้ออดิชั่นเข้าสู่จีเอ็มเอ็มทีวี เขาได้มีการคัฟเวอร์เพลงดังลง GMM25Thailand youtube ในชุด Song After Six  จนกระทั่ง มีนาคม 2563 วชิรวิชญ์ออกซิงเกิ้ลแรกในชีวิตในสังกัด GMMTV Records เป็นเพลงประกอบละคร เพราะเราคู่กัน คือ "คั่นกู" เพลงขึ้นอันดับ 1 ชาร์ตประจำสัปดาห์ของจูกซ์ได้ และเพลง "ตกลงฉันคิดไปเองใช่ไหม"  วชิรวิชญ์ ชีวอารี ได้จัดแฟนมีตติ้งครั้งแรก Global Live Fan Meeting เมื่อ 21 มิถุนายน มีผู้เข้าชมจาก 93 ประเทศทั่วโลก
ปลายเดือนกรกฎาคม วชิรวิชญ์ ออกซิงเกิ้ลเพลง With A Smile เป็นคัฟเวอร์ของวงร็อคระดับตำนานของฟิลิปปินส์ Eraserheads เพื่อเป็นเพลงละคร เพราะเรา(ยัง)คู่กัน ที่ออกอากาศในฟิลิปปินส์ ถือเป็นผลงานในต่างประเทศชิ้นแรกของเขา และมีซิงเกิ้ลคู่กับ เมธวิน ในเพลง ยังคู่กัน (Still Together) ซึ่งเป็นเพลงประกอบละคร เพราะเรา(ยัง)คู่กัน ฉบับที่ฉายในประเทศไทย
กุมภาพันธ์ 2564 วชิรวิชญ์เริ่มมีผลงานจริงจังในฐานะนักร้องโดยการฟีตเจอร์กับ F.HERO ในซิงเกิ้ลแรกเปิดค่าย High Cloud Entertainment ชื่อเพลง Sad Movie 1 เม.ย.2564 วชิรวิชญ์ร่วมงานแถลงข่าวเป็นหนึ่งใน 9 ศิลปิน GMMTV จากโปรเจกต์อัลบั้ม Boys Don't Cry
== แบรนด์แอมบาสเดอร์ ==
ในวันที่ 28 กรกฎาคม 2565 ไบร์ท วชิรวิชญ์ ชีวอารี ได้รับการแต่งตั้งเป็นแบรนด์แอมบาสเดอร์คนล่าสุดของ Burberry และเป็นแบรนด์แอมบาสเดอร์คนแรกแห่งภูมิภาคเอเชียแปซิฟิกตอนใต้อีกด้วย  ตั้งแต่ที่วชิรวิชญ์ประสบความสำเร็จอย่างสูงในปี 2563 เรามักเห็นเขาถ่ายแบบให้กับ Burberry รวมถึงสวมใส่ชุดของ Burberry ออกงานสำคัญต่างๆ เสมอ โดยเฉพาะในงานประกาศรางวัลที่เขาเข้าร่วมรับรางวัล  วชิรวิชญ์ เริ่มมีโปรเจกต์กับ Burberry ในช่วงปลายปี 2563 โดยเป็น 1 ใน 4 ตัวแทนคนรุ่นใหม่ที่ได้รับการคัดเลือกจาก Burberry ให้ร่วมถ่ายทอดอัตลักษณ์ของตนผ่านเทรนช์โค้ตของ Burberry ร่วมกับ เอเลนอร์ ลี (Eleanor Lee) นักแสดงชาวสิงคโปร์, อฟา แอนฟา (Afa Annfa) นักทัศนศิลป์และผู้วาดภาพประกอบจากฮ่องกง, และ เยลโล่ (YELLOW) นักดนตรีอันเดอร์กราวด์จากไต้หวัน
ในปี 2564 วชิรวิชญ์ได้ร่วมโปรเจกต์เพื่อนำเสนอกระเป๋ารุ่น Olympia ให้แก่ Burberry รวมถึงเข้าร่วมนำเสนอแฟชั่นเปิดตัว คอลเล็กชั่น Burberry TB Summer Monogram 2021 ร่วมกับดาราศิลปินในไทยอื่นๆ เมื่อ Burberry เข้ามา Takeover Pina Wake Surf Club ในประเทศไทย  ในช่วงต้นเดือนกรกฎาคม 2565 วชิรวิชญ์ได้เข้าร่วมโปรเจกต์สุดพิเศษกับ Burberry ซึ่งนอกจากเขาจะเป็นนายแบบให้กับแบรนด์แล้ว เขายังได้ทำหน้าที่เป็นช่างภาพพิเศษเพื่อถ่ายทอดกระเป๋ารุ่น Lola ให้แบรนด์อีกด้วย  นอกจากนี้ วชิรวิชญ์ ยังได้รับเชิญให้เข้าร่วมฉลองในงาน Burberry TB Summer Monogram Takeover ที่ Tanjong Beach Club ที่เกาะเซนโตซา ประเทศสิงคโปร์ ในวันที่ 14 กรกฎาคม 2565 พร้อมดาราศิลปินไทยอีกหลายท่าน ก่อนจะได้รับการประกาศแต่งตั้งเป็นแบรนด์แอมบาสเดอร์ ในวันที่ 28 กรกฎาคม 2565
นอกจาก Burberry แล้ว วชิรวิชญ์ ยังเป็นแบรนด์แอมบาสเดอร์ของ ทรู คอร์ปอเรชั่น, สปาช่า สลิมมิ่ง เซ็นเตอร์, อาดิดาส ประเทศไทย, ซัมซุง ประเทศไทย สำหรับโทรศัพท์มือถือ Galaxy A series และยังเป็น Friend of Kiehl's Thailand, Singapore และ Malaysia อีกด้วย
== ผลงาน ==
=== ภาพยนตร์ ===
=== ละคร/ซีรีส์ ===
=== พิธีกร ===
==เพลง ==
====คนโสด====
====เพลง====
=== มิวสิกวิดีโอ ===
กอดไม่ได้ – Bedroom Audio (2013)
ปีศาจ Ost. Social Death Vote – แม็กซ์ เจนมานะ (2018)
เอามั้ย – สิงโต นำโชค & ตู่ ภพธร (2018)
ร้องไห้คนเดียว – Muzu (2018)
คนเดิม – นิว นภัสสร (นิว จิ๋ว) (2019)
แค่หน้าจอ (Your story) – PAAM (2019)
ติดกับ Ost. เพราะเราคู่กัน 2gether The Series – แม็กซ์ เจนมานะ (2020)
คั่นกู Ost. เพราะเราคู่กัน 2gether The Series – ไบร์ท วชิรวิชญ์ ชีวอารี (2020)
ตกลงฉันคิดไปเองใช่ไหม Ost. เพราะเราคู่กัน 2gether The Series –  ไบร์ท วชิรวิชญ์ ชีวอารี (2020)
ตามตะวัน – หนุ่ม ณพสิน แสงสุวรรณ, ยืนยง โอภากุล (2020)
Thank You To My Silent Heroes (Special Olympics Thailand) – เอด้า ชุณหวชิร, ไบร์ท วชิรวิชญ์ ชีวอารี, เมธวิน โอภาสเอี่ยมขจร (2020)
ยังคู่กัน Still Together Ost. เพราะเรา(ยัง)คู่กัน – ไบร์ท วชิรวิชญ์ ชีวอารี feat. เมธวิน โอภาสเอี่ยมขจร (2020)
คนนั้นต้องเป็นเธอ Ost. เพราะเรา(ยัง)คู่กัน – เมธวิน โอภาสเอี่ยมขจร (2020)
ขอบคุณที่ร่วมทาง (Special Olympics Thailand) – เอด้า ชุณหวชิร, ไบร์ท วชิรวิชญ์ ชีวอารี, เมธวิน โอภาสเอี่ยมขจร (2021)
Sad Movie – ฟักกลิ้งฮีโร่ (F.Hero)  feat. ไบร์ท วชิรวิชญ์ ชีวอารี (2021)
To The Max – มิลลิ (แร็ปเปอร์) (2021)
Ten Years Later Ost. เพราะเราคู่กัน The Movie – เมธวิน โอภาสเอี่ยมขจร (2021)
Move ไปไหน (Unmovable) – ไบร์ท วชิรวิชญ์ ชีวอารี (2021)
กอดที (One Hug) Ost. เพราะเราคู่กัน The Movie – ไบร์ท วชิรวิชญ์ ชีวอารี (2021)
Who am I Ost.  หัวใจรักสี่ดวงดาว – ไบร์ท วชิรวิชญ์ ชีวอารี, เมธวิน โอภาสเอี่ยมขจร, จิรวรรตน์ สุทธิวณิชศักดิ์, หิรัญกฤษฎิ์ ช่างคำ (2021)
Shooting Star Ost.  หัวใจรักสี่ดวงดาว – ไบร์ท วชิรวิชญ์ ชีวอารี, เมธวิน โอภาสเอี่ยมขจร, จิรวรรตน์ สุทธิวณิชศักดิ์, หิรัญกฤษฎิ์ ช่างคำ (2021)
คบกันดีสักทรู (True 5G) – WANYAi x STAMP (2020)
โลกของฉันคือเธอ (You Mean the World) Ost.  หัวใจรักสี่ดวงดาว – กวิน แคสกี้ (2022)
Nighttime Ost.  หัวใจรักสี่ดวงดาว – ไบร์ท วชิรวิชญ์ ชีวอารี (2022)
ยอมทั้งใจ (You Make Me Smile) (Nekko Cat Food) – ไบร์ท วชิรวิชญ์ ชีวอารี (2022)
ทุกวันพรุ่งนี้ (Along The Way) (60ปี โตโยต้า) – Tilly Birds x Palmy (2022)
นับดาว (Counting Stars) Ost. คืนนับดาว Astrophile – กวิน แคสกี้ (2022)
สมัยนี้เค้าไม่แอบรัก (Just Say You Love Me) Ost. คืนนับดาว Astrophile – มุก วรนิษฐ์ ถาวรวงศ์ (2022)
กฎของแรงดึงดูด (Law of Attraction) – พีรวัส แสงโพธิรัตน์, ปราชญา เรืองโรจน์, จุมพล อดุลกิตติพร, อรรถพันธ์ พูลสวัสดิ์, ตะวัน วิหครัตน์, ฐิติภูมิ เตชะอภัยคุณ, ไบร์ท วชิรวิชญ์ ชีวอารี และ เมธวิน โอภาสเอี่ยมขจร (2022)
Good Old Days Ost. Good Old Days ร้านซื้อขายความทรงจำ – พีรวัส แสงโพธิรัตน์ (2022)
Lost & Found – ไบร์ท วชิรวิชญ์ ชีวอารี (2022)
"ระหว่างทาง" (Good Time) Ost. Good Old Days ร้านซื้อขายความทรงจำ ตอน Our Soundtrack – ไบร์ท วชิรวิชญ์ ชีวอารี,  ต้าเหนิง กัญญาวีร์ (2022)
=== Live Performances ===
==== 2020 ====
Bright & Win - Global Live Fan Meeting (V LIVE+) – 20 มิถุนายน 2563
คั่นกู 2gether Live on Stage (Union Hall, Union Mall) – 17-18 ตุลาคม 2563 (V LIVE+ 18 ตุลาคม 2563)
Fantopia (IMPACT Arena เมืองทองธานี) – 21-22 พฤศจิกายน 2563
BrightWin Manila Live The Virtual Fan Meet (KTX ฟิลิปปินส์) – 5 ธันวาคม 2563
==== 2021 ====
Bright Win 1st Fan Meeting in Japan (PIA LIVE STREAM ญี่ปุ่น) – 9 กันยายน 2564
Globe Bright & Win Friendship Meet (LIVENOW ฟิลิปปินส์) – 19 ตุลาคม 2564
Big Mountain Music Festival 11 (Cow Stage) (The Ocean เขาใหญ่) – 12 ธันวาคม 2564
==== 2022 ====
Shooting Star Concert (Union Hall, Union Mall) – 23 กรกฎาคม 2565
Love Out Loud Fan Fest 2022 (IMPACT Arena เมืองทองธานี) – 20 สิงหาคม 2565
GMMTV FAN FEST 2022 LIVE IN JAPAN (PIA Arena MM, Yokohama ญี่ปุ่น) – 27-28 สิงหาคม 2565
Shooting Star Asia Tour 2022 in Jakarta (The Kasablanka Hall, Jakarta อินโดนีเซีย) – 15 ตุลาคม 2565
OCTOPOP 2022 (ราชมังคลากีฬาสถาน) – 16 ตุลาคม 2565
Shooting Star Asia Tour 2022 in Kuala Lumpur (Tropicana Gardens Mall Convention Centre, Kuala Lumpur มาเลเซีย) – 5 พฤศจิกายน 2565
CAT EXPO 9 (สวนสนุกวันเดอร์เวิลด์ รามอินทรา) ได้รับเชิญเป็นแขกบนเวทีของ นนน (กรภัทร์ เกิดพันธุ์) – 12 พฤศจิกายน 2565
Shooting Star Asia Tour 2022 in Manila (World Trade Center Metro Manila, Pasay, Metro Manila ฟิลิปปินส์) – 19 พฤศจิกายน 2565
Big Mountain Music Festival 12 (Block Stage) (The Ocean เขาใหญ่) – 10 ธันวาคม 2565
SIDE BY SIDE Bright-Win Concert (IMPACT Arena เมืองทองธานี) – 24 ธันวาคม 2565
==== 2023 ====
Shooting Star Asia Tour in Taipei (Taipei International Convention Center, Taipei, ไต้หวัน) – 5 กุมภาพันธ์ 2566
Shooting Star Asia Tour in Hongkong (Asia World-Summit, ฮ่องกง) – 18 กุมภาพันธ์ 2566
Shooting Star Asia Tour in Vietnam (Military Zone 7 Indoor Sports Complex, Ho Chi Minh City, เวียดนาม) – 4 มีนาคม 2566
Shooting Star Asia Tour in Singapore (The Star Theatre, Singapore, สิงคโปร์) – 11 มีนาคม 2566
Shooting Star Asia Tour in Japan (PIA Arena MM, Yokohama,ญี่ปุ่น) – 18-19 มีนาคม 2566
Shooting Star Asia Tour in Seoul (YES24 Live Hall, Seoul, เกาหลีใต้) – 2 เมษายน 2566
Rolling Loud Thailand 2023 (Legend Siam, พัทยา) ได้รับเชิญเป็นแขกบนเวทีของ ฟักกลิ้งฮีโร่ (F.Hero)  – 13 เมษายน 2566
นั่งเล Beach and Party Music Festival ครั้งที่ 2 (Triple Tree Beach ชะอำ เพชรบุรี) – 29 เมษายน 2566
ฝั่งธนเฟส (โกดังเสริมสุข กรุงเทพมหานคร) – 30 เมษายน 2566
MATCHA : ANGELOGY STAGE (Central World LIVE กรุงเทพมหานคร) ได้รับเชิญเป็นแขกบนเวทีของ มัจฉา (Matcha) – 16 พฤษภาคม 2566
Side by Side Concert Tour 2023 in Japan (PIA Arena MM, Yokohama,ญี่ปุ่น) – 17-18 มิถุนายน 2566
== รางวัลและการเสนอชื่อเข้าชิงรางวัล ==
== อ้างอิง ==
== แหล่งข้อมูลอื่น ==
ชาวไทยเชื้อสายจีน
ชาวไทยเชื้อสายอเมริกัน
บุคคลจากอำเภอเมืองนครปฐม
บุคคลจากโรงเรียนสวนกุหลาบวิทยาลัย
บุคคลจากโรงเรียนเตรียมอุดมศึกษา
บุคคลจากคณะบริหารธุรกิจ มหาวิทยาลัยกรุงเทพ
นักแสดงชายชาวไทย
พุทธศาสนิกชนชาวไทย